مالک بن نضر

مالک رسول اللہ کے بارھویں پشت پر جد امجد ہیں۔

 تعارف 
آپ کی کنیت ابو حارث تھی۔ آپ کے والد کا نام نضر بن کنانہ اور والدہ کا نام عاتکہ بنت عدوان بن عمرو تھا۔ سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 46 مورخین نے لکھا ہے کہ آپ کا نام مالک اس لیے تھا کہ آپ عرب میں ہر شے کے مالک تھے۔ مدرک الطالب فی نسب آل ابی طالب الموسوم بہ معارف الانساب تالیف قمر عباس الاعرجی صفحہ 21

آپ کا سلسلۂ نسب کچھ یوں ہے
مالک بن نضر بن کنانہ بن خزیمہ بن مدرکہ بن الیاس بن مضر بن نزار بن معد بن عدنان

مالک رسول اللہ کے بارھویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک ضیاء النبی مولف پیر محمد کرم شاہ جلد اول صفحہ 399 

 اقوال 
مالک بن نضر کی حکمت بھری باتیں اہل عرب میں بہت مشہور تھیں۔ ان میں سے چند یہ تھیں۔
 بہت سی صورتیں حقیقت حال کے بالکل برعکس ہوتی ہیں۔ وہ اپنے جمال کی وجہ سے دھوکا دیتی ہیں اور ان کی سیاہ کاریاں پرکھ لی جاتی ہیں لہذا ظاہری صورتوں سے بچو اور حقائق تلاش کرؤ۔
 ہر معاملے کے انجام کے پیچھے نہ پڑو ورنہ گناہ میں مبتلا ہو جاؤ گئے۔

 اولاد 
مالک بن نضر نے جندلۃ بنت عامر بن حارث بن مضاض جرھمی سے شادی کی تھی۔ سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 46 آپ کی اولاد میں تین بیٹے تھے۔
 فہر
 حارث
 شیبان مدرک الطالب فی نسب آل ابی طالب الموسوم بہ معارف الانساب تالیف قمر عباس الاعرجی صفحہ 21

 حوالہ جات 

زمرہ:تاریخ عرب
زمرہ:تیسری صدی کی عرب شخصیات
زمرہ:محمد بن عبد اللہ کے آباؤ اجداد
زمرہ:قریش
زمرہ:زمانہ جاہلیت کی شخصیات
زمرہ:قریش کی شخصیات
زمرہ:نسب محمد بن عبد اللہ